b'\n_START_ARTICLE_\nEncimski inhibitor\n_START_SECTION_\nKompetitivni inhibitorji\n_START_PARAGRAPH_\nKompetitivni inhibitorji so navadno zelo podobni substratu in se ve\xc5\xbee v aktivno mesto encima. Vezavi substrata in inhibitorja v aktivno mesto se medsebojno izklju\xc4\x8dujeta. Z drugimi besedami, kadar je vezan inhibitor, se substrat ne more vezati in obratno (glej 1. shemo na desni sliki)._NEWLINE_Kvantitativni u\xc4\x8dinek inhibicije je odvisen od razmerja koncentracij substrata in inhibitorja ter od afinitete encima za vezavo vsakega od njiju. Zelo visoka koncentracija substrata zmanj\xc5\xa1a u\xc4\x8dinek inhibitorja, razen \xc4\x8de je afiniteta inhibitorja za vezavo na encim veliko ve\xc4\x8dja od substratove. Molekula inhibitorja se ne more pretvoriti v\xc2\xa0\xc2\xbbprodukt\xc2\xab, saj nima tistih funckionalnih skupin, ki jih ima substrat in na katere deluje encim; seveda pa mora biti inhibitor podoben substratu, da se lahko ve\xc5\xbee v aktivno mesto._NEWLINE_Kompetitivni inhibitorji pove\xc4\x8dajo K\xe2\x82\x98, na v\xe2\x82\x98\xe2\x82\x90\xe2\x82\x93 pa ne vplivajo._NEWLINE_Dobra primera kompetitivne inhibicije sta inhibicija sukcinat-dehidrogenaze z malonatom, oksalatom in pirofosfatom ter bisfosfoglicerat-mutaze z 2,3-bisfosfogliceratom.\n_START_SECTION_\nAkompetitivni inhibitorji\n_START_PARAGRAPH_\nAkompetitivni inhibitor je podoben nekompetitivnemu, prav tako dopu\xc5\xa1\xc4\x8da vezavo substrata na aktivno mesto, vendar se od njega razlikuje, ker se ve\xc5\xbee le na kompleks encim-substrat (ES). (glej 2. shemo na desni sliki). Ker se inhibitor ve\xc5\xbee le na kompleks ES in ne na prosti encim, bo vplival na encimsko aktivnost le pri visoki koncentraciji substrata, ko bo tudi koncentracija kompleksa ES visoka._NEWLINE_Akompetitivni inhibitorj zni\xc5\xbeajo v\xe2\x82\x98\xe2\x82\x90\xe2\x82\x93 in pove\xc4\x8dajo K\xe2\x82\x98.\n_START_SECTION_\nUporaba inhibitorjev\n_START_PARAGRAPH_\nInhibitorji so pogosto uporabljeni kot droge, \xc4\x8deprav lahko v ve\xc4\x8djih koli\xc4\x8dinah delujo tudi kot strupi._NEWLINE_Primer uporabe inhibitorja kot droge je ireverzibilna inhibicija s pomo\xc4\x8djo aspirina, npr. pri protivnetnem in protibole\xc4\x8dinskem delovanjem. Aspirin kovalentno modificira in s tem inaktivira prostaglandin sintetazo, ki katalizira prvo stopnjo v sintezi prostaglandina.'